
Laste arvu suurendamine 

Narva Lasteaia Kuuseke lasteaiarühmas
1. Asjaolud ja menetluse käik
Narva Lasteaed Kuuseke on munitsipaalomandis olev lasteasutus 4 rühmaga. Kooskõlas koolieelse lasteasutuse seaduse § 7 lõike 1 punktiga 2 on lasteasutuse lasteaiarühmas registreeritud laste arv kuni 20 last.
Narva Linnavalitsuse Kultuuriosakonda laekus 03.02.2016. a Narva Lasteaia Kuuseke direktori taotlus nr 3-1/3 palvega lubada laste arvu suurendamist kuni 22 lapseni lasteasutuse rühmas Rukkilill. Laste arvu suurendamiseks lasteasutuse rühmas on vastav ettepanek tehtud lasteasutuse hoolekogu poolt (01.02.2016. a otsus nr 3). Rühmas lastearvu suurendamisel tagatakse lapse arenguks vajalike tingimuste olemasolu.
2. Õiguslikud alused
Vastavalt koolieelse lasteasutuse seaduse § 7 lõikele 1¹ on linnavalitsusel õigus lasteasutuse hoolekogu ettepanekul lapse arenguks vajalike tingimuste olemasolu korral suurendada laste arvu lasteaiarühmas kuni nelja lapse võrra. Otsus tehakse iga lasteaiarühma kohta eraldi.
3. Otsus
Suurendada laste arvu Narva Lasteaia Kuuseke lasteaiarühmas Rukkilill kuni 22 lapseni.
4. Rakendussätted
4.1 Tunnistatakse kehtetuks Narva Linnavalitsuse 15.09.2015. a korralduse nr 1011-k „Laste arvu suurendamine Narva Lasteaia Kuuseke sõime-, liit- ja lasteaiarühmas“ punkt 3.3.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega  sätestatud korras.

